അഫ്ഗാനിസ്ഥാനില് ബോംബാക്രമണം : 2 മരണം കാബൂള്: അഫ്ഗാനില് താലിബാന് വാഹനത്തെ ലക്ഷ്യമാക്കിയുളള ബോംബാക്രമണത്തില് ഒരു കുട്ടിയുള്പ്പെടെ രണ്ട് പേര് കൊല്ലപ്പെട്ടു. നാല് പേര്ക്ക് പരിക്കേറ്റു. താലിബാന് സംഘത്തിലെ ആര്ക്കും പരിക്ക് പറ്റിയിട്ടില്ലെന്നും ജില്ലാ പോലീസ് മേധാവി ഇസ്മത്തുള്ള മുബാരിസ് പറഞ്ഞു. രണ്ടു ബോംബുകളായിരുന്നു വാഹനത്തെ ലക്ഷ്യമാക്കി എറിഞ്ഞത്. ആക്രമണത്തിന്റെ ഉത്തരവാദിത്തം ആരും ഇതുവരെ ഏറ്റെടുത്തിട്ടില്ല.എന്നാല് കിഴക്കന് നംഗര്ഹാര്പ്രവിശ്യയില് സജീവമായ ഐസിസ് ഭീകരരാണ് ആക്രമണത്തിന് പിന്നിലെന്നാണ് നിഗമനം. താലിബാനെ ലക്ഷ്യമിട്ട് അവര് നിരന്തരം ആക്രമണം നടത്തുണ്ടെന്നുണ്ട്. കഴിഞ്ഞയാഴ്ച ഐസിസ് നടത്തിയ ചാവേര് ബോംബാക്രമണത്തില് തെക്കന് അഫ്ഗാനിസ്ഥാനിലെ ഷിയാ പള്ളിയില് 47 പേര് കൊല്ലപ്പെടുകയും നിരവധി പേര്ക്ക് പരിക്കേല്ക്കുകയും ചെയ്തിരുന്നു. അഫ്ഗാനിലെ ഷിയ മുസ്ലീംങ്ങളെ കൊന്നൊടുക്കുമെന്ന ഭീഷണിയുമായി ഐസിസ് ഭീകരര് രംഗത്തെത്തിയിരുന്നു. ഇതോടെ രാജ്യത്ത് ഭീകരപ്രവര്ത്തനങ്ങള് നടത്താന് ആരേയും അനുവദിക്കില്ലെന്ന് താലിബാന് പ്രഖ്യാപിച്ചിട്ടുണ്ട്.